פרנץ שוברט

פרנץ פטר שוברט (בגרמנית: Franz Peter Schubert; 31 בינואר 1797 – 19 בנובמבר 1828) היה מלחין אוסטרי. בין יצירותיו המפורסמות נמנות: הסימפוניה השמינית "הבלתי גמורה", הסימפוניה התשיעית, חמישיית דג השמך, רביעיית כלי קשת "העלמה והמוות", מחזור שירים "הטוחנת היפה" ופנטזיה בפה מינור לפסנתר בארבע ידיים.

ביוגרפיה
שוברט נולד למשפחה מוזיקלית ואביו שהיה מנהל בית ספר, טיפח במיוחד את הנגינה בצוותא. את ראשית חינוכו המוזיקלי קיבל מאביו, אשר לימד אותו לנגן בכינור ומאחיו הבכור ממנו למד לנגן בפסנתר. שוברט למד מוזיקה בילדותו ובגיל 10 התקבל לבית הספר של הכנסייה הקיסרית כנער מקהלה בקול הסופרן, שם חי בתנאי פנימייה, המשיך בלימודי המוזיקה וגם למד תאוריה ונגינה בעוגב. באותה שנה זכה במלגת לימודים בבית הספר שליד הכנסייה המלכותית. בבית ספרו היה כנר, ועד מהרה הפך לכנר ראשי ומפעם לפעם, כשנעדר מנצח התזמורת, אף מילא את מקומו. בשנים אלו התמסר שוברט גם למוזיקה קאמרית ובסתר החל לחבר את יצירותיו הראשונות – קטעי פסנתר ל-4 ידיים, 3 רביעיות כלי קשת, מספר פתיחות ואופרטה בלתי גמורה.

בשנת 1813 עזב את בית הספר, והמשיך ללמוד באופן פרטי אצל אנטוניו סליירי. במקביל רכש גם את מקצוע ההוראה, ובשנת 1814 שימש מורה עזר בבית הספר של אביו, משרה בה החזיק עד 1818.

השנים בהן עסק בהוראה היו גם שנים פוריות בהלחנה. בשנים 1813–1815 חיבר שורה ארוכה של יצירות נעורים, בהן 5 רביעיות כלי קשת, 3 מיסות, 3 סימפוניות ואופרה ראשונה.

ב-1814 הלחין את "גרטכן ליד הכישור" לטקסט מתוך המחזה פאוסט מאת גתה – שיר המציין אחד השיאים בתולדות ה"ליד" (השיר הגרמני האמנותי).
במהלך השנה העוקבת הלחין למעלה מ-150 שירים אחרים, ביניהם "שר היער", "ורד בר" ואחרים.

בשנים 1816–1817 התגורר שוברט בבית ידידיו, התמסר להלחנה וכתב את הסימפוניה הרביעית בדו מינור ("הטרגית"), ואת החמישית בסי במול מז'ור, מיסה רביעית ומספר סונאטות וקטעים אחרים לפסנתר.

בשנת 1818 עזב את ההוראה ומאז חי חיי אמן ללא פרנסה קבועה ועבר לגור עם המשורר מאיירהופר.
הוא הלחין במהירות רבה ועד שנת 1820 הספיק לחבר מעל 500 יצירות.

בשנת 1822, בגיל 25, לקה במחלת העגבת, שהביאה אותו לכדי ייאוש ודיכאון, שנבע גם מכישלונו בתחום האופרה, אך לא פגעה בכושרו היצירתי.

מסיבות כלכליות נאלץ לשוב ולשמש מורה למוזיקה בבית אסטרהאזי בעונת הקיץ של 4–1823.

שנותיו האחרונות של שוברט (1827-8) היו פוריות במיוחד, ובהן הוציא מתחת ידיו שורה ארוכה של יצירות מופת, בהן מחזור השירים "מסע החורף" שנחשב לאחד משיאי הלידר ואת הסימפוניה מס' 9 בדו מז'ור ("הגדולה").

שוברט מת ב-19 בנובמבר 1828, בן 31. סיבות המוות היו ככל הנראה העגבת ומחלת הטיפואיד.

יצירתו והשפעתה

בחייו הקצרים הספיק שוברט לכתוב 9 אופרות, 7 מיסות, 9 סימפוניות, 15 רביעיות, 2 חמישיות, 3 שלישיות, חיבורים רבים לפסנתר (סונאטות, כלי סולו, דואטים ועוד) וכ-600 שירים.
שוברט היה מיוצריו החשובים של הליד (השיר האומנותי הגרמני),
בו מתמזגים המנגינה, הפסנתר והמילים לכלל אחדות מלאת הבעה.

ביצירתו של שוברט בולט המעבר מהתקופה הקלאסית לתקופה הרומנטית. שוברט ביסס את יצירותיו על מנגינות ארוכות ופיוטיות, שמצאו דרכן לא רק לשירים שלו אלא גם ליצירותיו האינצידנטליות (מוזיקת ליווי), ולסימפוניות. הייתה לו השפעה ניכרת על מלחינים רומנטיים שבאו אחריו כמו רוברט שומאן ויוהנס ברהמס.

בימי חייו של שוברט רק יצירות בודדות מפרי עטו זכו לצאת לאור או להיות מבוצעות בקונצרט פומבי, בין אלה היו רבים משיריו, בהם מחזורי השירים הטוחנת היפה ומסע החורף, שאותם ביצע, בהצלחה רבה, חברו זמר הבריטון יוהאן מיכאל פוגל, בליווי שוברט עצמו בפסנתר. רבות מיצירות המופת שחיבר התגלו רק עשרות שנים לאחר מותו. בעקבותיהן היה שוברט בהדרגה למלחין פופולרי מאוד וכך נשאר עד ימינו.

יצירותיו (כאלף במספר) מוספרו על ידי אוטו אריך דויטש, ברשימה המכונה על-שמו, רשימת דויטש.

השוברטיאדה 
עוד בימיו של שוברט החלה מסורת של מסיבות רעים שבהן ניגנו ושרו מיצירותיו של שוברט (לעיתים קרובות בהשתתפות המלחין עצמו). אחר כך החלו להתייחס לאירועים אלה בשם "שוברטיאדה", בהשראת התמונה "שוברטיאדה בבית יוזף פון שפאון" של הצייר הווינאי מוריץ פון שווינד. בתמונה יושב שוברט ליד הפסנתר, מוקף ידידים וביניהם הצייר. תמונה זו צוירה בשנות ה-60' של המאה ה-19, וכעבור כמאה שנים החלו לערוך במקומות שונים בעולם מסיבות דומות, חלקן ביום הולדתו של שוברט שחל ב-31 בינואר. כיום משמש השם ככינוי נפוץ לפסטיבלים או מרתונים שבהם מנגנים יצירות של שוברט. בישראל התקיימה שוברטיאדה כזו לראשונה ב-2007.

מיצירותיו

מוזיקה תזמורתית
(המספור של הסימפוניות של שוברט נתון למחלוקת ועשוי להשתנות בין מקורות שונים)
 סימפוניה מס' 1 ברה מז'ור דויטש 82
 סימפוניה מס 2 בסי במול מז'ור דויטש 125
 סימפוניה מס 3 ברה מז'ור דויטש 200
 סימפוניה מס 4 בדו מינור דויטש 417 "הטראגית"
 סימפוניה מס 5 בסי במול מז'ור דויטש 485
 סימפוניה מס 6 בדו מז'ור דויטש 589 "הקטנה"
 סימפוניה מס 7 במי מז'ור (תוזמרה ופורסמה לאחר מותו לאחר גילוייה במאה ה-20)
 סימפוניה מס 8 בסי מינור דויטש 759 "הבלתי גמורה"
 סימפוניה מס 9 בדו מז'ור דויטש 944 "הגדולה"
 סימפוניה מס 10 ברה מז'ור דויטש 936/708א (תוזמרה ופורסמה לאחר גילוייה במאה ה-20)
 פתיחה וקטעי מוזיקה למחזה "רוזמונדה מקפריסין"
 שתי פתיחות "בסגנון איטלקי" (ברה מז'ור דויטש 590 ובדו מז'ור דויטש 591)
 פתיחה במי מינור דויטש 648
 פתיחה בסי במול מז'ור דויטש 470

מוזיקה קאמרית
 חמש עשרה רביעיות כלי קשת:
 רביעייה מס' 1 בדו מינור/סי במול מז'ור לכלי קשת דויטש 18 (בסולמות מתחלפים)
 רביעייה מס' 2 בדו מז'ור לכלי קשת דויטש 32
 רביעייה מס' 3 לכלי קשת בבסי במול מז'ור דויטש 36
 רביעייה מס' 4 בדו מז'ור לכלי קשת דויטש 46
 רביעייה מס' 5 בסי במול מז'ור לכלי קשת דויטש 68
 רביעייה מס' 6 בדו מז'ור לכלי קשת דויטש 74
 רביעייה מס' 7 בדו מז'ור לכלי קשת דויטש 94
 רביעייה מס' 8 בסי במול מז'ור לכלי קשת דויטש 112
 רביעייה מס' 9 לכלי קשת בסול מינור דויטש 173
 רביעייה מס' 10 במי במול מז'ור לכלי קשת דויטש 87
 רביעייה מס' 11 במי מז'ור לכלי קשת דויטש 353
 רביעייה מס' 12 בדו מינור לכלי קשת דויטש 703 (פרק אחד)
 רביעייה מס' 13 בלה מינור לכלי קשת דויטש 804 "רוזמונדה"
 רביעייה מס' 14 ברה מינור לכלי קשת דויטש 810 "העלמה והמוות"
 רביעייה מס' 15 בסול מז'ור לכלי קשת דויטש 887
 פרק רביעייה בדו מינור דויטש 103
 חמישיית דג השמך בלה מינור לפסנתר, כינור, ויולה, צ'לו וקונטרבאס דויטש 667
 חמישייה בדו מז'ור לשני כינורות, ויולה ושני צ'לי דויטש 956
 שלישיות לפסנתר, כינור וצ'לו:
 שלישייה מס' 1 בסי במול מז'ור לפסנתר, כינור וצ'לו דויטש 898
 שלישייה מס' 2 במי במול מז'ור לפסנתר, כינור וצ'לו דויטש 929
 פרק שלישייה, "נוטורנו", לכינור, פסנתר וצ'לו במי במול מז'ור דויטש 897
 שלישייה בסי במול מז'ור בפרק אחד (סונאטה) דויטש 28
 שלישיות לכלי קשת
 שלישייה בסי במול מז'ור לכלי קשת דויטש 581
 שלישייה בסי במול מז'ור לכלי קשת דויטש 471 (פרק אחד)
 פנטסיה לכינור ופסנתר בדו מז'ור דויטש 934
 שמינייה למיתרים וכלי נשיפה בפה מז'ור דויטש 803 (שני כינורות, ויולה, צ'לו, קונטרבס, קלרינט, בסון, קרן)
 מינואט וסיום לשמיניית כלי נשיפה בפה מז'ור דויטש 72 (שני קלרינטים, שני אבובים, שתי קרנות, שני בסונים)
 שלוש סונטינות לכינור ופסנתר (דו מז'ור דויטש 384, לה מינור דויטש 385, סול מינור דויטש 408)
 סונטה "גראנד דואו", לכינור ופסנתר
 רונדו לכינור ופסנתר
 סונטה בלה מינור לארפג'ונה ופסנתר דויטש 821 (כיום מבוצעת בעיקר בצ'לו או ויולה)
 מבוא ווריאציות על השיר "פרחים נובלים", לחליל ופסנתר

מוזיקה לפסנתר סולו
סונטות לפסנתר סולו:
 סונאטה בסי במול מז'ור דויטש 960
 סונאטה במי מז'ור דויטש 154
 סונאטה במי מז'ור דויטש 157
 סונאטה בדו מז'ור דויטש 279
 סונאטה במי מז'ור דויטש 459
 סונטה בלה מינור דויטש 537
 סונאטה בלה במול מז'ור דויטש 557
 סונאטה במי מינור דויטש 566
 סונאטה ברה במול מז'ור דויטש 567
 סונאטה במי במול מז'ור דויטש 568
 סונאטה בפה דיאז מינור דויטש 571
 סונאטה בסי מז'ור דויטש 575
 סונאטה בדו מז'ור דויטש 613
 סונאטה בפה מינור דויטש 625
 סונאטה בדו דיאז מינור דויטש 655
 סונאטה בלה מז'ור דויטש 664
 סונאטה במי מינור דויטש 769A
 סונאטה בלה מינור דויטש 784
 סונאטה בדו מז'ור דויטש 840
 סונאטה בלה מינור דויטש 845
 סונאטה ברה מז'ור דויטש 850
 סונאטה בסול מז'ור דויטש 894
 סונאטה בדו מינור דויטש 958
 סונאטה בלה מז'ור דויטש 959
 3 קטעים לפסנתר (מס' 459A ברשימת דויטש)
 4 אימפרומפטי לפסנתר (מס' 899 ברשימת דויטש)
 4 אימפרומפטי לפסנתר (מס' 935 ברשימת דויטש)
 6 מומנטים מוזיקליים לפסנתר (מס' 780 ברשימת דויטש)
 3 קטעים לפסנתר (מס' 946 ברשימת דויטש)
 פנטסיית "הנודד" בדו מז'ור דויטש 760

שירים
שוברט הלחין מעל 600 שירים (Lieder). להלן כמה מהמפורסמים שבהם:
 מחזור השירים "מסע החורף"
 מחזור השירים "הטוחנת היפה" (מס' 795 ברשימת דויטש)
 מחזור השירים "שירת הברבור"
 השיר "שר היער"
 השיר "גרטכן ליד הכישור" (פרנץ ליסט הכין גרסה לפסנתר של היצירה)
 השיר "המוות והעלמה"
 השיר "דג השמך"
 השיר "שושנים באחו"
 השיר "הנודד"
 השיר "סרנדה"
 השיר "מי היא סילביה".
 השיר "הרועה על הסלע" (לסופרן, פסנתר וקלרינט)

מוזיקה לפסנתר בארבע ידיים
 פנטסיה בפה מינור דויטש 940
 "גרנד דואו", בדו מז'ור דויטש 812
 דיברטיסמן בסגנון הונגרי דויטש 818
 דיברטיסמן בסגנון צרפתי דויטש 823
 אלגרו בלה מינור דויטש 947 "סערות החיים"
 6 מצעדים צבאיים דויטש 819
 רונדו בלה מז'ור דויטש 951
 4 פולונזים דויטש 599
 6 פולונזים דויטש 824
 3 מארשים צבאיים דויטש 733
 מרש אבל דויטש 859
 סונטה בסי במול מז'ור דויטש 617

מוזיקה דתית 
מיסה מס' 1 בפה מז'ור
מיסה מס' 2 בסול מז'ור
מיסה מס' 3 בסי במול מז'ור
מיסה מס' 4 בדו מז'ור
מיסה מס' 5 בלה במול מז'ור
מיסה מס' 6 במי במול מז'ור
המיסה הגרמנית

הנצחה 
מפרצון שוברט באי אלכסנדר שבאנטארקטיקה נקרא על שמו של פרנץ שוברט.

ראו גם 
 רשימת דויטש ליצירות שוברט

לקריאה נוספת
 אלפרד איינשטיין, שוברט, תרגום: יצחק הירשברג, 1961.
 וודפורד פגי, שוברט, תרגום: פז שריג, הוצאת דביר, תשמ"ט 1989.
 רוברט הייבן שאופלר, שוברט, תרגום: בנימין חיימירון, הוצאת לדורי, 1990.
 צבי צרי, שוברט - מבט אל עולמו, הוצאת נהר ספרים, 2010.

קישורים חיצוניים

  גיבור תרבות: פודקאסט המוקדש כולו לשוברט, בהגשת ד"ר דן ערב, ד"ר דוד גורביץ' ויונתן גת: קישור להאזנה
 קטלוג עבודות שוברט - רשימת דויטש
 רשימות על פרנץ שוברט של הפסנתרן ברט ברמן
 יצירות של שוברט בביצועים שונים, כולל ביצועו של נגן ישראלי אלון גולדשטיין.

הערות שוליים 

מלחינים שעל שמם כוכב לכת מינורי
שוברט, פרנץ
שוברט, פרנץ
מלחינים מהתקופה הרומנטית
ילדי פלא במוזיקה קלאסית
וינה: אישים
אישים הקבורים בבית הקברות המרכזי בווינה
אישים שהונצחו על בולי גרמניה
אגנוסטים
אוסטרים שנולדו ב-1797
אוסטרים שנפטרו ב-1828